Турдуева Азиза Сүйүнбаевна

Азиза Сүйүнбаевна Турдуева (орус тилинде: Азиза Суюмбаевна Турдуева; англисче: Aziza Turdueva; 30.5.1971-ж.) –  тарых илимдеринин кандидаты,  дипломат. 

 Кыскача өмүр таржымакалы 
Азиза Сүйүнбаевна Турдуева 1971-жылдын 30-майында Кыргызстандын борбору Бишкек шаарында туулган. Атасы – Сүйүнбай Турдуев, энеси – Базаргүл Эшмурзаева.

1988-жылы Ош облусуна караштуу Өзгөн шаарындагы Фрунзе атындагы № 1 орто мектепти алтын медаль менен аяктаган.

1988-93-жылдары  Бишкектеги Кыргыз Мамлекеттик Университетинин (азыркы Жусуп Баласагын атындагы Кыргыз Улуттук Университети) тарых факультетинде окуган. 

1993-96-жылдары КМУнун аспирантура бөлүмүндө окуган. Ушул эле жылдары  Кыргыз Мамлекеттик Университетинин Башкаруу жана укук факультетинде “Мамлекеттик башкаруу жана укук” адистиги боюнча кошумча окуп, ЖОЖдун экинчи адистигин кызыл диплом менен аяктаган. 

1990-жылдардын башында кыргыз окумуштууларынан алгачкылардан болуп, бир нече жолу Кытайга илимий сапарга чыгып, Синьцзянь аймагындагы кыргыздардын тарыхы, Кызыл-Суу Кыргыз автоном аймагынын 1950-1990-жылдардагы социалдык-экономикалык өнүгүү тарыхы жана Чыгыш Теңир-Тоо калктарынын этнографиясы боюнча иликтөөлөр жүргүздү.

1993-1996-жж. К.И.Скрябин атындагы Кыргыз Улуттук Айыл чарба Академиясында Политология кафедрасында окутуучу болуп иштеген.

А, Турдуева 1997-жылы кытайлык кыргыздардын тарыхы, асыресе, Кызыл-Суу Кыргыз автоном аймагынын 1950-1990-жылдардагы социалдык-экономикалык өнүгүү тарыхы боюнча кандидаттык диссертациясын коргогон.

1996-жылдан 2006-жылга чейин, А.Турдуева “Азаттык” үналгысында (Эркин Европа / Азаттык үналгысынын Кыргыз кызматында) Бишкектеги бөлүмүндө жана Прага (Чех Республикасы) шаарындагы баш кеңсесинде иштеген. 

1997-1999-жылдары И.Арабаев атындагы Кыргыз мамлекеттик университетинде Тарых жана Политология кафедрасында окутуучу болуп иштеген. Анын ичинде 1998-99-жылдары университеттин Илимий бөлүмүнүн башчысы кызматын аркалаган.   

2000-2001-жылдары БУУнун Өнүгүү программасынын Дүйнөлүк экологиялык фондунун программасынын иш-аракетин жүзөгө ашыруу боюнча эксперттик комиссиянын мүчөсү болуп иштеген. 

2000-2005-жылдары Согушту жана тынчтыкты чагылдыруу институту (IWPR, Улуу Британия) менен тыгыз кызматташып, анын аналитикалык макалалары англис жана орус тилдеринде жарыяланып турду. 

2006-жылдан тартып мамлекеттик кызматка өттү. 

2006-жылы Азиза Турдуева Кыргызстандын Тышкы иштер министрлигинин Маалымат башкармалыгын жетектеди.

2007-2008-жж. Ош облусунун губернаторунун орун басары болуп иштеди.

2009-ж. Тышкы иштер министрлигинин Маалымат башкармалыгынын жетекчиси, министрликтин расмий өкүлү кызматын өтөдү.

2010- 2014-жж. Азиза Турдуева Кыргызстандын Орусия Федерациясынын Новосибирск шаарындагы Вице-консулдугун жетектеген. Консулдук округ Новосибирск, Иркутск, Омск, Томск облустарын, Красноярск, Алтай крайларын, Алтай Республикасын, Бурятия Республикасын, Хакасия Республикасын, Тыва Республикасын жана Орусиянын Сибирь округундагы башка субъекттерин камтыйт.

2015-июнь 2016-жж. Тышкы иштер министрлигинин Биринчи саясий департаментинин кеңешчиси болуп иштеди. 

2016 - 2019-жж. - Кыргыз Республикасынын Президентинин Аппаратына караштуу Кыргызстан элинин тарыхый жана маданий мурастары "Мурас" Фондунун Төрага орун басары кызматын аркалаган.  

2020-ж. - 2022 -жж. май айы - Кыргыз Республикасынын  Өкмөт Аппаратынын Эл аралык кызматташтык  бөлүмүнүн  эксперти.   

2023-ж. тарта Кыргыз Республикасынын  Президентинин Администрациясынын  Тышкы саясат бөлүмүнүн  эксперти.   

 Кыргыз таануудагы салымдары  
Азиза Турдуева Кытайдагы кыргыздардын тарыхы жана этнографиясы, КЭРдеги кыргыз дастанчылары жана манасчылары, ошондой эле Кызыл-Суу Кыргыз автоном аймагынын 1950-1990-жылдардагы социалдык-экономикалык өнүгүү тарыхы тууралуу бай маалымат топтогон окумуштуу.

Анын эмгектери Кыргызстанда, Кытайда, Орусияда, Казакстанда   кыргыз, орус жана кытай тилдеринде жарык көргөн.  

 Үй-бүлөсү  
Үй-бүлөлүү. 

Үч баласы бар (Медербек, Ариана жана Бекжан).  

 Илимий жана коомдук ишмердүүлүгү  
Кыргызстан жаш тарыхчылар жамаатынын мүчөсү болгон (1989-95).

Кыргыз Тарых Коому эл аралык коомдук бирикмесинин мүчөсү (2012-жылдан). 

 Эмгектеринин чакан тизмеси 
 Кытайдагы кыргыздардын социалдык абалы (1950– 1990-жж.). / Ред. Эгемберди Маанаев. – Бишкек, 2001. - 173 бет.  (монография).  - ISBN 9967-506-98-9.   

  Кытайдагы кыргыздардын 1950–1990-жж. демографиялык абалына карата // Вестник Кыргызского государственного университета им. И. Арабаева. – Бишкек, 2005. – С. 64-67. 

  Шинжаңдын Кызылсуу Кыргыз автономиялуу облусунда 1950-жж. агрардык реформанын жүргүзүлүшү // Наука и новые технологии. №7-8. – Бишкек, 2008. – С. 64-66

  О социальном положении кыргызов, проживающих в КНР (1950-е гг.) // Наука и новые технологии. №7-8. – Бишкек, 2008. – С. 159-162. 

  Кызылсуу Кыргыз автономиялуу облусу «чоң секирик» жана «маданий төңкөрүш» мезгилинде // Социально-гуманитарные науки. – Бишкек, 2008. – С. 24-32. 

  Кытай Эл Республикасынын Шинжаң аймагындагы экономикалык өзгөрүүлөр //Агропресс. – Бишкек, 2006. – С. 42-47. 

  О некоторых демографических изменениях кыргызов, проживающих в КНР (1950- 1990-гг) // Вестник ПГУ. – Павлодар, 2008. №4. – С.59-68. 

  К вопросу экономического и социального развития Кызылсуу кыргызской автономной области СУАР КНР (1950– 1980-е гг). // Вестник ПГУ. – Павлодар, 2008. №4. – С.69-75. 

  Кытайдагы кыргыздардын социалдык абалы // Сборник научных трудов. Кыргызский Государственный педагогический университет им. И. Арабаева. – Бишкек, 1997. – С. 34-38. 

  Шинжаң кыргыздарынын тарыхына карата // Сборник научных трудов. Кыргызский Государственный педагогический университет им. И.Арабаева. – Бишкек, 1997. – Б. 53-59. 

 Шинжаң кыргыздарынын эл агартуу тармагындагы маселелер // Женщина и образование. Сборник научных трудов и докладов международной конференции. – Бишкек, 1997. –С. 126-128. 

  Шинжаң кыргыздардын эл агартуу тармагындагы өзгөрүүлөр (1950-1980-жж.) //Женщина и образование. Сборник научных трудов и докладов международной конференции. – Бишкек, 1996. – С.126-128. 

  Кытайдагы кыргыздардын адабият тармагындагы жетишкендиктер // Гуманитардык илимдердин актуалдуу маселелери. Кыргыз агрардык академиясында өткөрүлгөн илимий-практикалык конференциянын материалдары. 1-бөлүм. – Бишкек, 1997. – Б.86-93. 

 Кытайдагы кыргыздардын демографиялык өзгөрүүлөр (1950-1990-жж.). Гуманитардык илимдердин актуалдуу маселелери. Кыргыз агрардык академиясында өткөрүлгөн илимий-практикалык конференциянын материалдары. – Бишкек, 1997. - 1-бөлүм. – Б.125-132. 

 Шинжаң кыргыздарынын тарыхына карата. / Сборник научных трудов. Кыргызский государственный педагогический университет им.И.Арабаева. – Бишкек, 1997. – Б.53-59. 

 Кытайдагы кыргыздардын социалдык абалындагы маселелер (1950-1990-жж.). Сборник научных трудов. Кыргызский государственный педагогический университет им.И.Арабаева. – Бишкек, Б.124-130. 

 Шинжаң кыргыздарынын эл агартуу тармагындагы реформа (1950-1970-жж.) // Эл агартуу. – Бишкек, 1997. – Б.63-66.  

 Кытай кыргыздарынын тарыхынан // Ала-Тоо. – Бишкек, 1997. – Б. 3-26. 

 Жусуп Мамай – кыргыз элинин залкар манасчысы. // “Манас” эпосунун 1000-жылдыгына карата уюштурулган илимий конференциясынын материалдары. -–Бишкек, 1995. – Б.29-31. 

 Ысакбек Мону уулу – кыргыздардын алгачкы генералы. // “Манас” эпосунун 1000-жылдыгына карата уюштурулган илимий конференциясынын материалдары.. – Б.142-144. 

 “Кайың барбы кыргыз балта чаппаган” Кыргыз Руху. – 1995. – 28-июль. 

 Боордошторубуздун эрдиги. – Кыргыз Туусу. – 1995. – 29-июнь. 

 Шинжаң кыргыздары. Заман. 1995. – 28-июль. 

 Кытайдагы кыргыздарда “Манас” эпосун изилдөө. Кут билим. 1995. – 18-август. 

 Кызыл-Суунун кыраандары. – Кыргыз Туусу. – 1995. – 25-август. 

 Трудовые мигранты Кыргызстана в Хакасии (Российская Федерация) // Материалы научной конференции. – Абакан, 2013.
 Память о восстании 1916 года: сотрудничество государственной власти и общественности в Кыргызстане (постсоветский период). Кут билим.– 2018. – 30-октябрь. 

 шилтемелер: 

 http://www.azattyk.org/content/news/1273354.html 
 http://www.azattyk.org/content/news/24584901.html 
 http://members.vb.kg/2012/10/09/rossia/1_print.html  
 http://www.odnoklassniki.ru/profile/561354299712  
 http://www.turmush.kg/ru/news:14034 
 http://www.azattyk.mobi/a/1214841.html

Категория:Кыргыз таануу
Категория:Кыргыз тарыхы
Категория:XX кылым
Категория:XXI кылым
Категория:Кыргыз тарыхчылары‎
Категория:Түркологдор‎
Категория:Этнографтар
Категория:Кыргыз Тарых Коому
Категория:Журналистика
Категория:"Азаттык" үналгысы
Категория:Кыргыз журналисттери
Категория:Ош облусу
Категория:Манас таануу
Категория:Кыргызстан аялдары
Категория:Орусия
Категория:КДК
Категория:1971-жыл
Категория:Кытай
Категория:Кытайлык кыргыздар
Категория:Кыргыз диаспорасы
Категория:Дипломаттар